**M1. melléklet**

**Hatósági személyi dózismérő igénylő/LEMONDÓ/** **VÁLTOZÁS BEJELENTŐ \* formalap**

1. Megrendelő neve, címe;
2. Megrendelő sugárveszélyes munkahelyének1 OSzDNy-kódja2:
3. Megrendelő sugárveszélyes munkahelyének1 címe, (postafiók nem adható meg!)
4. Az OSzDSz által küldött hatósági személyi dozimetriai küldemények átvételével foglalkozó ügyintéző elérhetősége:
	* + név:
		+ telefonszám:
		+ a küldemény átvételi címe (postafiók nem adható meg!):
		+ e-mail cím:
5. Az igényelt/leadott\* hatósági személyi dózismérők darabszáma:
6. Az adott sugárveszélyes munkahelyen1 dolgozó új, megváltozott adattal (pl. névváltozás) bíró vagy kilépő\* munkavállalók felsorolása (neve, születési ideje, anyja neve, TAJ száma, neme, állampolgársága6, besorolása5):
7. Hatósági személyi dózismérő ellenőrzési időszak kezdődátum3: év hó nap
8. Hatósági személyi dózismérő ellenőrzési időszak végdátum3,4: év hó nap/folyamatos

Kelt:

 aláírás7

\*: A megfelelő rész aláhúzandó

1: Külső munkavállaló részére történő igénylés esetén a külső munkavállaló munkáltatójára vonatkozó adatok adandók meg!

2­­: A külső munkavállaló munkáltatója által történő legelső dózismérő igénylésekor a sugárveszélyes tevékenység végzésének tervezett (akár több) helyét kell megadni

3: Az OSZDSZ a weblapján közzé teszi a hatósági személyi dozimetriai ellenőrzési időszakok kezdetét és végét.

4: Ha a hatósági személyi dózismérő igénylésének végdátumához „folyamatos” jelzést tesznek, akkor a hatósági személyi dózismérő szolgáltatást az OSzDSz folyamatosan, illetve az igénylés módosításáig nyújtja.

5: A 487/2015. (XII. 30.) Korm. rendelet 30. § (1) bekezdése szerinti „A” vagy „B” besorolás”

6.Ha a munkavállaló magyar állampolgár, nem szükséges megadni ezt az információt. Ha nem magyar állampolgár az érintett munkavállaló, abban az esetben kötelező jellegű az adatszolgáltatás. A továbbiakban az OSzDSz az ISO 3166-1 szerinti kódok alapján sorolja be az érintett külföldi állampolgárt.

7: A hatósági személyi dózismérő megrendelésére/lemondására jogosult személy aláírása.

Tájékoztatás:

A hatósági személyi dózismérők kiosztását, fogadását és értékelését, valamint a hatósági személyi dózismérő megrendelésével, lemondásával kapcsolatos ügyintézést az Országos Atomenergia Hivatal (a továbbiakban: OAH) megbízásából és képviseletében a Nemzeti Népegészségügyi Központ Sugárbiológiai és Sugáregészségügyi Főosztály (NNK SSF) által működtetett Országos Személyi Dozimetriai Szolgálat (továbbiakban OSzDSz) látja el. Azaz az NNK SSF OSzDSz küldi meg a dózismérőket, és részükre is kell visszaküldeni az alábbi címre:

NNK SSF Országos Személyi Dozimetriai Szolgálata, 1221 Budapest, Anna u. 5.

Postai cím: 1775 Budapest, Pf.: 101.

Elérhetőség: (06-1)-482-2000/164-es mellék, telefax: (06-1)-482-2014

e-mail: oszdsz@osski.hu, web: http://www.osski.hu/osski/sefo1/oszdsz/oszdsz.php

Azonban mind az igényléseket, mind a változásokat az OAH részére kell megküldeni elektronikus formában, ATDR-en keresztül. A Felhasználó a hatóság által végzett dózismérési szolgáltatást az Országos Atomenergia Hivatal egyes közigazgatási eljárásaiért és igazgatási jellegű szolgáltatásaiért fizetendő díjakról szóló 4/2016 (III.5.) NFM rendelet (a továbbiakban: Rendelet) 1. számú mellékletének 20. pontjában meghatározott igazgatási szolgáltatási díj (2630 Ft/db) ellenében veheti igénybe. Sérült, illetve elveszett dózismérők esetében a pótlás költségét a Rendelet 1. számú mellékletének 21. pontja (19050 Ft/db) tartalmazza. A dózismérő felhasználásra való átadása térítésmentes történik, azonban azok kiértékelése és az eredmény közlése a Rendelet 1. számú mellékletének 20. pontja alapján díjköteles. Az igazgatási szolgáltatási díjat a dózismérők visszaküldési határidejét megelőzően kell befizetni, amelynek igazolását a dózismérőket kísérő adatlaphoz kell csatolni.

A Rendeletben foglaltak szerint az igazgatási szolgáltatási díj megfizetése az OAH 10032000-01409268-00000000 számú bankszámlájára történő átutalással teljesíthető. Államháztartáson belüli partnerek esetében az utalásnál B36 bevételi ERA-kód megjelölése szükséges. Az általános forgalmi adóról szóló 2007. évi CXXVII. törvény 7. § (1) bekezdésében foglaltakra tekintettel - mivel az OAH közhatalmi tevékenységet végez, amely nem minősül gazdasági tevékenységnek - a Hivatal igazgatási szolgáltatásidíj-köteles eljárásai nem tartoznak az Áfa-törvény hatálya alá, így nem kell számlát kibocsátani. Az OAH az Áfa-törvényben foglaltakra tekintettel az igazgatási szolgáltatási díjakról nem állít ki számlát, az elszámolás alapjául az erről rendelkező jogszabály szolgál.

A kötelezettség kiegyenlítésének számviteli bizonylata, - a számvitelről szóló 2000. évi C. törvény 166. § (1) bekezdése alapján - az átutalásról szóló banki kivonat.